text: Имунолог: Опасно е след преболедуване да натоварвате телата си със спорт – Vihrogon.bg
  08:19 / 27.01.2021
  Според руският имунолог Иля Кукин една от най-големите грешки е стремежът на хората да си върнат физическите и тренировъчни показатели, които са имали преди заболяването. В резултат на това много любители на спорта претоварват телата си и това може да доведе до тежки състояния и да причини хронични заболявания. Това каза той в интервю за "Вечерняя Москва" и призова руснаците да отложат интензивните спортни тренировки, след като са се възстановили от коронавирусна инфекция.
  "Това е изключително опасно и неприемливо. След вируса вашият имунитет все още е слаб, тялото ви все още не е в състояние да приеме такива натоварвания", обясни Иля Кукин.
  "Да, много след заболяване искат отново да почувстват този спортен тласък и, разбира се, започват да правят всички усилия да покажат същите резултати. които са имали преди инфекцията. Това е една от най-дълбоките грешки", каза Кукин.
  "По време на възпалителната реакция се образуват специални вещества, които се опитват с всички възможни сили да изолират процеса. Това се проявява с оток на тъканите, например може да не забележите, но носът ви ще диша по-зле. Всичко това са просто предразполагащи фактори за следвирусни усложнения ", отбеляза лекарят, цитиран от DarikNews.